cyanic-selkie/wikianc huggingface dataset:
Ιερά Μητρόπολις Εφέσου
Ιστορικά στοιχεία
thumb|left|200px|Άγιος Παύλος, [[Δομήνικος Θεοτοκόπουλος, 1608-1614, Museo del Greco, Τολέδο]] Λίγο αργότερα, το 54, έφθασε στην Έφεσο ο Απόστολος Παύλος συνοδευόμενος από τον Ακύλα και τη σύζυγό του Πρίσκιλλα και άρχισε να κηρύττει τη χριστιανική θρησκεία στην συναγωγή της Εφέσου. Παραμένοντας στην Έφεσο αρχικά για λίγο διάστημα, κατόρθωσε να καταστήσει την πόλη κέντρο κηρύγματος της νέας θρησκείας και του Ευαγγελίου σε όλη την Μικρά Ασία. Επανερχόμενος δε στη πόλη παρέμεινε σε αυτή μέχρι το 57, οπότε αναγκάστηκε να την εγκαταλείψει μετά από εξέγερση που είχε συνεγείρει και οργανώσει ο εθνικός Δημήτριος. Αργότερα, ο απόστολος Παύλος όρισε ως προϊστάμενο της εκκλησίας της Εφέσου (επίσκοπο) τον Τιμόθεο. Η Επιστολή προς Εφεσίους, του Αποστόλου Παύλου, συμπεριλαμβάνεται ως ένα από τα 27 κανονικά βιβλία της Καινής Διαθήκης και θεωρείται μία από τις πρώτες επιστολές που έστειλε ο Παύλος. Σήμερα στην Έφεσο σώζονται πολλά μνημεία που υπενθυμίζουν την διέλευση του Αποστόλου Παύλου από την περιοχή καθώς και διάφορα χριστιανικά γεγονότα. Μεταξύ αυτών είναι οι λεγόμενες «φυλακές του Παύλου» καθώς και η πλατεία του αρχαίου θεάτρου, όπου το πλήθος της πόλης, υποκινούμενο από τον Δημήτριο κραύγαζε την ιστορική φράση «Μεγάλη είναι η Άρτεμις η Εφεσία», εξοβελίζοντας έτσι οποιαδήποτε άλλη διδασκαλία και προσηλυτισμό.
Μετά την καταστροφή της Ιερουσαλήμ το 70, η Έφεσος κατέστη μέγα κέντρο του Χριστιανισμού και της εξ αυτού δράσης όταν ήλθαν και εγκαταστάθηκαν πολλοί μαθητές των Αποστόλων καθώς και κάποιοι επιζώντες από τους πρώτους εξ αυτών, όπως και ο λεγόμενος επιστήθιος μαθητής του Ιησού Χριστού, ο Απόστολος Ιωάννης συνοδεύοντας, κατά την τοπική παράδοση, την Παναγία. Κατά τους διωγμούς του Δομιτιανού που ακολούθησαν, ο Ιωάννης εξορίσθηκε το 96 στην Πάτμο, όπου και συνέγραψε την Αποκάλυψη. Μετά από ένα έτος, όταν πέθανε ο Δομιτιανός, ο Ιωάννης επέστρεψε στην Έφεσο όπου και συνέγραψε το Ευαγγέλιό του. Αναφέρεται ότι ο Ιωάννης πέθανε στην Έφεσο και ετάφη εκεί το 98 ή κατ΄ άλλους το 100. Οι δε Χριστιανοί της Εφέσου ανήγειραν στη συνέχεια επί του τάφου του ναό, τον οποίο αργότερα ο Αυτοκράτορας Ιουστινιανός ανοικοδόμησε μεγαλοπρεπέστερο.
thumb|right|230px|Παΐσιος Β΄, Μητροπολίτης Εφέσου (1853-1872) Σύμφωνα με την χριστιανική εκκλησιαστική ιστορία, η Εκκλησία της Εφέσου είναι μία από τις πρώτες «επτά εκκλησίες», τις αποκληθείσες επτά Εκκλησίες της Αποκάλυψης. Βαθμηδόν κατέστη Μητρόπολη πολλών άλλων εκκλησιών - πρώην συναγωγών της Μικράς Ασίας καθώς και γειτονικών νήσων του Αιγαίου. Η Έφεσος έγινε Μητρόπολη το 325, έχοντας τιμητική υπεροχή έναντι των άλλων ασιατικών επισκοπών. Το 431 συνήλθε στην Έφεσο η Γ΄ Οικουμενική Σύνοδος. Μετά την Δ΄ Οικουμενική Σύνοδο του 451, όλες οι δικαιοδοσίες στην περιοχή, συμπεριλαμβανομένης της Εφέσου, υπήχθησαν στο Πατριαρχείο Κωνσταντινουπόλεως. Τον 7ο αιώνα η Ιερά Μητρόπολις Εφέσου είχε 37 επισκοπές, οι οποίες μέχρι τον 9ο αιώνα είχαν γίνει 40, και τον 12ο 33.
Μετά την ανταλλαγή πληθυσμών μεταξύ Ελλάδας και Τουρκίας το 1923 δεν απέμεινε καθόλου Ορθόδοξος πληθυσμός στην επικράτεια της Μητρόπολης.
Πηγές
Εφεσος Εφεσου
Δύο Αδέρφια: Ο Ντροπαλός και ο Γενναίος
Δύο Αδέρφια: Ο Ντροπαλός και ο Γενναίος (γαλλικά: Deux Frères, αγγλικά: Two Brothers) είναι μια ταινία του 2004, οικογενειακή περιπέτεια σε σκηνοθεσία: Ζαν-Ζακ Ανό. Σ' αυτή η ταινία πρωταγωνιστούν δύο τίγρεις που παίρνουν χωρισμένα κατά τη γέννηση, αλλά είναι ενωμένα, κάποια χρόνια αργότερα.
Ιστορία
Στην καρδιά της ζούγκλας, γεννιούνται δυο τιγράκια. Αν και δίδυμα, το ένα είναι ευγενικό και ντροπαλό, ενώ το άλλο τολμηρό και θαρραλέο. Λίγο μετά τη γέννησή τους όμως, χωρίζονται και οδηγούνται σε διαφορετικούς κόσμους. Μετά από χρόνια, μια στροφή της μοίρας ενώνει ξανά τα μονοπάτια τους και τα φέρνει αντιμέτωπα σε μια μονομαχία μέχρι θανάτου...
Eξωτερικοί σύνδεσμοι
Κατηγορία:Ταινίες του 2004 Κατηγορία:Γαλλικές ταινίες Κατηγορία:Ταινίες παραγωγής Universal Pictures Κατηγορία:Γαλλόφωνες ταινίες Κατηγορία:Αγγλόφωνες ταινίες
Όρμος Φηρών Θήρας
μικρογραφία|Ο Όρμος Φηρών και το τελεφερίκ Ο Όρμος Φηρών ή Γιαλός για τους ντόπιους, είναι το επίνειο της πρωτεύουσας της Σαντορίνης, Φηρά. Η μετάβαση στον όρμο μπορεί να γίνει από τα 587 πλακόστρωτα σκαλοπάτια - είτε με τα πόδια είτε με γαϊδουράκι - και με τελεφερίκ. Από τον Όρμο Φηρών, το καλοκαίρι, ξεκινάνε καΐκια για την Παλαιά και τη Νέα Καμένη και για τη Θηρασιά. Στον όρμο υπάρχουν τέσσερα ναύδετα για την πρόσδεση κρουαζιερόπλοιων.
Εικόνες
Ορμος Φηρων Θηρας Κατηγορία:Δήμος Θήρας
Σαϊνοπούλειο Ίδρυμα
Το Ίδρυμα Ιωάννη και Αικατερίνης Σαϊνόπουλου ή συντομότερα Σαϊνοπούλειο ίδρυμα, συστήθηκε το 1967. Σκοπός του ιδρύματος είναι από τότε η ανάληψη και η εκτέλεση κοινωφελών έργων, η παροχή υποτροφιών και η ενίσχυση φιλανθρωπικών, αθλητικών, πολιτιστικών συλλόγων και δραστηριοτήτων πολιτισμού και τέχνης υψηλού επιπέδου.
Ίδρυση
Το Ίδρυμα Ιωάννη και Αικατερίνης Σαϊνόπουλου ή συντομότερα Σαϊνοπούλειο ίδρυμα, ιδρύθηκε από τους Ελληνικής καταγωγής από την Μαγούλα Λακωνίας Ιωάννη και Αικατερίνη Σαϊνόπουλου στην Οκλαχόμα Σίτι των ΗΠΑ το 1966, επικυρώθηκε με το Βασιλικό Διάταγμα αρ.88 την 8/12/1967 και δημοσιεύτηκε στο υπ. αριθμ. 20/20-2-1967 ΦΕΚ.
Σκοποί του Ιδρύματος
Με τους πόρους του ιδρύματος εκτελούνται διάφορα κοινωφελή έργα όπως:
Οργανωτική Δομή
Το Διοικητικό Συμβούλιο του Σαϊνοπουλείου Ιδρύματος αποτελείτο κατά το 2009 από τους:
Έργα
Δωρεές Ιωάννη & Αικατερίνης Σαϊνόπουλου πριν την ίδρυση του Ιδρύματος.
Μετά την ίδρυση του Σαϊνοπουλείου Ιδρύματος:
Βραβεία και διακρίσεις
Ο πρόεδρος κ. Γεώργιος Σαϊνόπουλος έχει δεχθεί τιμητικές διακρίσεις από τους παρακάτω:
Δείτε επίσης
Κατηγορία:Μη κερδοσκοπικοί οργανισμοί Κατηγορία:Οκλαχόμα
Αλέξανδρος Δ΄ της Μακεδονίας
Ο Αλέξανδρος Δ΄ ο Μακεδών (Αύγουστος 323 π.Χ. - Αύγουστος 309 π.Χ.) από τη Δυναστεία των Αργεαδών ήταν γιος του Μεγάλου Αλεξάνδρου και της πριγκίπισσας Ρωξάνης της Βακτριανής.
Η ζωή του
Ο Αλέξανδρος Δ΄ ήταν γιος του Αλεξάνδρου Γ΄ του Μεγάλου από τη Μακεδονία και της Περσίδας Ρωξάνης από τη Σογδιανή, κόρης του Οξυάρτη σατράπη των Παροπαμισάδων. . Γεννήθηκε μετά το θάνατο του πατέρα του το 323 π.Χ. Αμέσως μόλις γεννήθηκε αναγνωρίστηκε βασιλιάς μετά του Φιλίππου του Αρριδαίου, υπό την κηδεμονία πρώτα του Περδίκκα (απεβ. 321 π.Χ.) και αργότερα του Αντίπατρου (απεβ. 319 π.Χ.), αλλά μετά τον θάνατο του τελευταίου υπέστη με τη μητέρα του πολλές περιπέτειες.
Τελικά δηλητηριάστηκε μαζί με τη Ρωξάνη, το 309 π.Χ. σε ηλικία περίπου 14 ετών, πιθανόν ενώ βρισκόταν στην Αμφίπολη. Η δηλητηρίαση έγινε από τον Γλαυκία, αξιωματικό των Εταίρων, με εντολή του Κασσάνδρου.
Τάφος του πρίγκιπα
Κατά παράδοση, οι Μακεδόνες βασιλιάδες θάβονταν στις Αιγές (σημερινή Βεργίνα Ημαθίας), την πρώτη πρωτεύουσα των Μακεδόνων. Εκεί, πλησίον του τάφου του Φιλίππου Β΄, ο αρχαιολόγος Μανώλης Ανδρόνικος βρήκε το 1979 μεγαλοπρεπή ασύλητο τάφο με πλούσια κτερίσματα-ευρήματα, τον επονομαζόμενο "τάφο του Πρίγκιπα". Ο τάφος ανήκει σε έφηβο 13-15 ετών και σύμφωνα με τις ενδείξεις πρόκειται για τον Αλέξανδρο Δ΄.
Παραπομπές
Κατηγορία:Δυναστεία των Αργεαδών
Ερνστ Μάνγγελ
Ο Ερνστ Μιχαήλ Μάνγγελ (γερμ. Ernst Michael Mangel 1800 Κάρλσμπουργκ, Αυστρία - 13 Ιανουαρίου 1887 Αθήνα), ήταν Ούγγρος μουσικός, συνθέτης, και φιλέλληνας, Αρχιμουσικός της πρώτης στρατιωτικής μπάντας της Επανάστασης του 21 και του Ελληνικού Βασιλείου.
Βιογραφία
Γεννήθηκε το 1800 στην τότε Αυστριακή πόλη Κάρλσμπουργκ, τώρα ρουμανική πόλη Άλμπα Ιούλια. Το 1823 πήγε στην Ελλάδα να λάβει μέρος στο πλευρό των επαναστατών Ελλήνων στον πόλεμο κατά των Οθωμανών. Το 1824, ο Μάγγελ και ο πατέρας του έφτασε στο Μεσολόγγι, όπου πατέρας και γιος μπήκαν στο τακτικό τμήμα του Βύρωνα. Μετά το θάνατο του Βύρωνα, ακολούθησαν τον συνταγματάρχη Φαβιέρο, ο οποίος κλήθηκε να αναδημιουργήσει το Σώμα του τακτικού στρατού. Από τότε, οι πληροφορίες σχετικά με τις στρατιωτικές και μουσικές δραστηριότητες του τις δίνει ένας παλαίμαχος της Επανάστασης και ιστορικός ο Χρήστος Βυζάντιος. Κατά τον Βυζάντιο, ο Μάγγελ ήταν Γερμανός από τη Βυρτεμβέργη, έφτασε στην Ελλάδα το 1822, και πριν από αυτό υπηρέτησε ως αξιωματικός στον Γαλλικό στρατό. Λαμβάνοντας την εντολή, ο Φαβιέρος οργάνωσε τον «Μουσικό Θίασος». Πρώτος Αρχιμουσικός της υπήρξε ο Μάγγελ. Με τους τακτικούς του Φαβιέρου η μπάντα πήρε μέρος στις εκστρατείες στην Αθήνα το 1825, στην Εύβοια και στη Χίο. Το 1828, με την άφιξη του Καποδίστρια, ο Μάγγελ και ορχήστρα εγκαταστάθηκαν στο Ναύπλιο. Μετά την απελευθέρωση της Ελλάδα και με την εγκαθίδρυση της μοναρχίας του Όθωνα, η ορχήστρα αρχικά παρέμεινε στο Ναύπλιο και, στη συνέχεια, μετά την άφιξη στρατιωτικής μπάντας από τη Βαυαρία, έχει μεταφερθεί στο κοντινό Άργος. Τον Μάιο του 1834 ο Μάγγελ αποστρατεύθηκε. Την ίδια χρονιά, παντρεύτηκε Ελληνίδα, ασπάστηκε την Ορθοδοξία και βαπτίστηκε Μιχαήλ. Με την ίδρυση το 1843 της Μουσικής Σχολή στην Αθήνα, το ίδιο έτος επανέρχεται στις τάξεις του Στρατού ο Μάγγελ, στον οποίο ανατίθεται η Διεύθυνση του νεοσύστατος σχολείου. Έγραψε στρατιωτικά εμβατήρια με βάση την ελληνική παραδοσιακή μουσική. Αργότερα, προήχθη σε μουσικό επιθεωρητή και αποστρατεύθηκε το 1870 με το βαθμό του ταγματάρχη.
Έργα
Τα μουσικά χειρόγραφα από τρεις θριαμβευτικά εμβατήρια του βασιλιά Όθωνα, στην Κρατική Βιβλιοθήκη της Βαυαρίας στην πόλη Μόναχο
Πηγές
Κατηγορία:Φιλέλληνες Κατηγορία:Ούγγροι συνθέτες Κατηγορία:Αυστριακοί συνθέτες
Περιφέρειες του Μαλί
thumb|right|300px|Οι 8 περιφέρειες του Μαλί
Το Μαλί διαιρείται σε οχτώ περιφέρειες και έναν δήμο, το Μπαμακό και επιπλέον σε 49 επαρχίες.
Οι περιφέρειες:
1304 Αρόζα
Η Αρόζα (Arosa) είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,149. Ανακαλύφθηκε το 1928 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από την ομώνυμη κωμόπολη της ανατολικής Ελβετίας.
Φυσικά χαρακτηριστικά
Η μέση διάμετρος της Αρόζα εκτιμάται σε 42,94 ± 1,9 χιλιόμετρα. Ο φασματικός τύπος της είναι X, ενώ το γεωμετρικό άλβεδό της είναι 0,348. Η Αρόζα περιστρέφεται γύρω από τον εαυτό της μία φορά κάθε 7 ώρες και 45 λεπτά.
Εξωτερικοί σύνδεσμοι
Αροζα
Άιντραχτ Μπράουνσβαϊγκ
Η Άιντραχτ Μπράουνσβαϊγκ (γερμ. Eintracht Braunschweig, επίσημο όνομα BTSV Eintracht von 1895 e.V.) είναι γερμανική ποδοσφαιρική ομάδα και αθλητικός σύλλογος από το Μπράουνσβαϊγκ, Κάτω Σαξονία. Η ομάδα είναι ένα από τα ιδρυτικά μέλη της Μπουντεσλίγκα το 1963. Κέρδισε τον εθνικό τίτλο το 1967. Αγωνίζεται τη σεζόν 2014-15 στη 2η Μπούντεσλιγκα.
Από το 1923 έδρα της ομάδας είναι το Eintracht-Stadion. Υπάρχει αντιπαλότητα με την Αννόβερο 96. Εκτός από το ποδοσφαιρικό τμήμα, η ομάδα έχει τμήματα και σε άλλα αθλήματα, με το τμήμα Χόκεϊ επί χόρτου να είναι το πιο πετυχημένο. Χρώματα της ομάδας είναι το μπλε και το κίτρινο.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1895
GAZon
Τα GAZ-3307 και GAZ-3309 (γνωστά και ως GAZon) είναι ρωσικά φορτηγά μεσαίου μεγέθους που παρήγαγε το εργοστάσιο αυτοκινήτων Γκόρκι (εταιρεία GAZ). Το φορτηγό με πλατφόρμα καρότσας GAZ-3307 ανακοινώθηκε στα τέλη του 1989 και το φορτηγό GAZ-3309 τουρμποντίζελ στα τέλη του 1994. Το GAZ-3307 αντικατέστησε τα φορτηγά GAZ-53 που σταμάτησαν να παράγονται πλήρως έως τις αρχές του 1993, αν και τα νέα φορτηγά χρησιμοποιούσαν πολλά εξαρτήματα όπως το σασί από τα προηγούμενα μοντέλα, παρά του νέου αμαξώματος, το οποίο αναπτύχθηκε με βοήθεια της Magirus-Deutz. Τα φορτηγά GAZ-3307 και GAZ-3309 4,5 τόνων έχουν σχεδιαστεί για χρήση σε όλους τους τύπους πλακόστρωτων δρόμων. Στην οικογένεια του GAZon, η GAZ περιλάμβανε επίσης ένα πετρελαιοφόρο φορτηγό 5 τόνων με όνομα GAZ-4301 (1984-1995) και φορτηγό ντίζελ 3 τόνων GAZ-3306 (1993-1995). Από το 1999, το φορτηγό παντός εδάφους 2 / 2,3 τόνων GAZ Sadko (4x4) διατίθεται με σύστημα μονού οπίσθιου άξονα και σύστημα κεντρικού ελέγχου της πίεσης του αέρα στα ελαστικά και, από το 2005, το φορτηγό παντός εδάφους 4 τόνων GAZ-33086 "Zemlyak".
Ιστορία
Το μοντέλο έλαβε πιο ευρύχωρη και σύγχρονη διπλή καμπίνα, εξοπλισμένη με αποτελεσματικό σύστημα εξαερισμού και θέρμανσης, που χρησιμοποιήθηκε για πρώτη φορά στο πιλοτικό φορτηγό GAZ-4301 το 1984. Τελικώς, οι δοκιμές του GAZ-3307 ολοκληρώθηκαν τον Δεκέμβριο του 1986.
Ο σχεδιασμός του τιμονιού σε αντίθεση με τους προκατόχους του, για πρώτη φορά, περιλαμβάνει υδραυλικό τιμόνι. Η σειριακή παραγωγή του φορτηγού 4,5 τόνων GAZ-3307 (4x2) με κινητήρα καρμπυρατέρ ZMZ-511 (εκσυγχρονισμένος ZMZ-53) 125 hp ξεκίνησε στα τέλη του 1989.
Το 1992, η GAZ έφερε σε μαζική παραγωγή το φορτηγό 5 τόνων GAZ-4301, με 6-κύλινδρο αερόψυκτο κινητήρα ντίζελ GAZ-542 125 hp, που κατασκευάστηκε με άδεια από τη γερμανική εταιρεία Deutz AG, καθώς και το αγροτικό φορτηγό GAZ-SAZ-4509. Η παραγωγή του GAZ-4301 συνεχίστηκε μέχρι το 1995. Συνολικά παρήχθησαν 28.158 φορτηγά σειράς GAZ-4301.
Στα τέλη του 1994, με την ανάπτυξη του αερόψυκτου ντίζελ GAZ-5441 115 hp, λανσαρίστηκε το μοντέλο GAZ-3309 με χωρητικότητα 4,5 τόνων, εντελώς όμοιο στο πλαίσιο και την καμπίνα με το GAZ-3307 και μόνο με διαφορετικό σωλήνα εισαγωγής αέρα κινητήρα στην αριστερή πλευρά της καμπίνας.
Από το 1999, κυκλοφόρησε το 4x4 GAZ Sadko σε εκδόσεις στρατού (χωρητικότητας 2 τόνων) και απλή (2,3 m).
Από το 2006, τα GAZ-3307, GAZ-3309 και GAZ-3308 είχαν βενζινοκινητήρες και πετρελαιοκινητήρες πιστοποιημένους για περιβαλλοντικά πρότυπα Euro-2 και, από το 2008, για Euro-3. Η παραγωγή μεγάλης κλίμακας των μοντέλων 3307 και 3308 με βενζινοκινητήρες ZMZ σταμάτησε στην πραγματικότητα το 2009, αλλά διατηρήθηκε η περιορισμένη παραγωγή τους με πιστοποίηση για κυβερνητικούς φορείς (για παράδειγμα, το 2010 παρήχθησαν 406 αντίτυπα του GAZ-3307). Τα μοντέλα βενζίνης 3307 συνεχίζουν επίσης να εξάγονται, για παράδειγμα στη Λευκορωσία, όπου ήταν εξοπλισμένο με HBO. Κατά το 2010-2012, το μεσαίο φορτηγό ντίζελ GAZ (4×2) εφοδιάστηκε με κινητήρα MMZ D-245.7E-3 (το μοντέλο 3309) και το τετρακίνητο 33081 "Sadko" και 33086 "Countryman" με κινητήρα ντίζελ MMZ D-245.7 E-2. Από το 2013, όλα τα φορτηγά GAZ 4-γενιάς έλαβαν ως βασικός κινητήρα τον τούρμπο MMZ D-245.7 E-4 με ισχύ 119 hp Από το 2012, τροποποιούνται GAZ-33096 με diesel Cummins ISF 3.8 λίτρων, όπως χρησιμοποιείται από το φορτηγό GAZ - 3310 "Valdai". Από το 2013 ο κινητήρας έχει πιστοποιηθεί βάσει των προδιαγραφών Euro 4.
Τον Φεβρουάριο του 2013, η σειρά τροποποιήθηκε με τη χρήση, στο GAZ-33098, ενός νέου ρωσικό πετρελαιοκινητήρα, του 5342.10 YaMZ, κατηγορίας Euro 4, καθώς και με μια νέα έκδοση του φορτηγού, του παντός εδάφους GAZ-33088 "Sadko" με τον ίδιο κινητήρα YaMZ-5344-96 κατηγορίας ECE.
Τον Ιούνιο του 2014, η GAZ παρουσίασε μια νέα έκδοση, με το ανεπίσημο όνομα Sadko Next, με αυξημένη ικανότητα μεταφοράς 3 τόνων, καθώς και τη νέα έκδοση του GAZ-3309. Με την έναρξη του νέου GAZon Next, το οποίο δεν χρησιμοποιούσε σχεδόν εξάρτημα από τους προκάτοχούς του και ήταν ένα εντελώς καινούριο φορτηγό, η γκάμα GAZon συνέχιζε να παράγεται σαν μια πιο φτηνή επιλογή μέχρι το 2019.
Γενικές εκλογές της Νήσου Αναλήψεως (2019)
Εκλογικό σύστημα
Το Νησιωτικό Συμβούλιο αποτελείται από πέντε ή επτά αιρετούς συμβούλους, ανάλογα με τον αριθμό των υποψηφίων. Εάν οι υποψήφιοι είναι οκτώ και περισσότεροι, επτά μέλη πρέπει να εκλεγούν. Εάν είναι λιγότεροι από οκτώ υποψήφιοι, τότε εκλέγονται μόνο πέντε. Στις εκλογές του 2019 οι υποψήφιοι ήταν επτά, με αποτέλεσμα να εκλεγούν πέντε προκειμένου να πληρωθούν οι ισάριθμες έδρες.
Παραπομπές
Κατηγορία:Εκλογές στην Νήσο Αναλήψεως Νησος
Φασκομηλιά Ηλείας
Γεωγραφία - Ιστορία
Η Φασκομηλιά βρίσκεται προς στα νότια όρια με την Περιφερειακή Ενότητα Μεσσηνίας, στις νοτιοανατολικές πλαγιές του όρους Μίνθη σε υψόμετρο 450 μέτρα. Απέχει 19 χλμ. ΝΔ. από τη Ζαχάρω (μέσω Θολού), 52 χλμ. ΝΔ. από τον Πύργο, 31 χλμ. Β.-ΒΔ. από την Κυπαρισσία και είναι κτισμένη ανάμεσα στο Λέπρεο (Δ.) και τη Νέα Φιγαλεία (Α.). Ως οικισμός αναφέρεται επίσημα από το 1321 σε χρυσόβουλο του αυτοκράτορα Ανδρόνικου Β΄ Παλαιολόγου την περίοδο του Δεσποτάτου του Μυστρά καθώς και στο "Χρονικό του Μορέως" (14ος αιώνας) με το παλιό της όνομα Μουνδρά. Έτσι αναφέρεται επίσημα μετά την απελευθέρωση το 1835 να προσαρτάται στον τότε δήμο Λεπρέου. Το 1927 με το ΦΕΚ 306Α - 22/12/1927 μετονομάστηκε σε Φασκομηλιά και το 1966 με το ΦΕΚ 180Α - 13/09/1966 ορίστηκε έδρα της τότε ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης μαζί με τη Νέα Φιγαλεία αποτελούν την τοπική κοινότητα Νέας Φιγαλείας που υπάγεται στη δημοτική ενότητα Φιγαλείας του Δήμου Ζαχάρως και σύμφωνα με την απογραφή 2011 έχει πληθυσμό 248 κατοίκους.
Συμπόσιο (αποσαφήνιση)
Η λέξη συμπόσιο μπορεί να αναφέρεται στα εξής λήμματα:
Δείτε επίσης:
Επαγωγική τάση
Στη φυσική, επαγωγική τάση είναι η διαφορά δυναμικού που αναπτύσσεται στα άκρα ενός κυκλώματος όταν μεταβάλλεται η μαγνητική ροή που διέρχεται μέσα από αυτό. H επαγωγική τάση περιγράφεται από τον νόμο της ηλεκτρομαγνητικής επαγωγής του Φάραντεϊ. Σύμφωνα με το νόμο του Φάραντεϊ, η ηλεκτρεγερτική δύναμη από επαγωγή είναι ανάλογη του ρυθμού μεταβολής ΔΦ/Δt της μαγνητικής ροής.
Citroën Type C6
Το Citroën Type C6 ήταν μεσαίο πολυτελές αυτοκίνητο που παρήχθη από τη γαλλική αυτοκινητοβιομηχανία Citroën, από τον Οκτώβριο του 1928 έως τον Σεπτέμβριο του 1932. Το μοντέλο έφερε αποκλειστικά 6-κύλινδρους σε σειρά (Ι6) κινητήρες και μάλιστα υπήρξε το πρώτο με 6-κύλινδρο κινητήρα αυτοκίνητο στην ιστορία της Citroën. Συνολικά κατασκευάστηκαν 61.280 αντίτυπα σειράς Type C6 στα 4 έτη παραγωγής του.
Συγγενικά μοντέλα
thumb|left|Citroën Type C6 F (Οκτώβριος 1929 έως Σεπτέμβριος 1932) του 1931.
Το Citroën Type C6 παρουσιάστηκε στο Σαλόνι Αυτοκινήτου του Παρισιού τον Οκτώβριο του 1928, μαζί με το λίγο μικρότερο Citroën Type C4, και μάλιστα το Type C6 ήταν αισθητικά πανομοιότυπο με το Type C4. Ωστόσο, το Type C6 έφερε 6-κύλινδρο κινητήρα, ενώ το Type C4 έφερε 4-κύλινδρο. Επιπλέον, λόγω του μεγαλύτερου μήκους του κινητήρα, το Type C6 είχε και μακρύτερο μπροστινό μέρος, φτάνοντας σε μήκος τα 4,60 μέτρα, έναντι 4,18 του Type C4. Έχοντας, παράλληλα, και σαφώς πληρέστερο εξοπλισμό από το Type C4, το Type C6 συνήθως θεωρείται ως το πρώτο πολυτελές αυτοκίνητο στην ιστορία της Citroën. Οι ονομασίες C4 και C6 υποδήλωναν την ύπαρξη 4-κύλινδρου και 6-κύλινδρου κινητήρα αντίστοιχα.
Σημειωτέον ότι τα δύο αυτά μοντέλα αρχικά είχαν εισαχθεί ως Type AC4 και Type AC6, ονομασίες που διατηρήθηκαν όμως μόνο για 1 έτος, καθώς με τη δεύτερη ανανέωσή τους, που έγινε τον Οκτώβριο του 1929 (η πρώτη είχε γίνει τον Μάιο του 1929), μετονομάστηκαν οριστικά σε Type C4 και Type C6 αντίστοιχα. Επίσης, είναι ιστορικά αξιοσημείωτο ότι οι ονομασίες αυτές χρησιμοποιήθηκαν και πάλι τον 21-ο αιώνα στα Citroën C4 και Citroën C6, τα οποία όμως ανήκαν σε διαφορετικές κατηγορίες μεγέθους.
Εκδόσεις
thumb|left|Κάθετη τομή ενός Citroën Type C6 του 1931.
Το αρχικό Type C6 παρήχθη από τον Οκτώβριο του 1928 έως τον Μάιο του 1929, σε 11.000 αντίτυπα. Τον Μάιο του 1929, όλες οι εκδόσεις του απέκτησαν προφυλακτήρες και μακρύτερο μπροστινό μέρος, από 1,32 σε 1,39 μέτρα, και το αυτοκίνητο μετονομάστηκε σε Type C6 E. Συνολικά παρήχθησαν 4.500 αντίτυπα του βραχύβιου και μεταβατικού Type C6 E από τον Μάιο έως τον Σεπτέμβριο του 1929. Τα μηχανικά του μέρη και οι επιδόσεις του παρέμειναν αμετάβλητα.
Τον Οκτώβριο του 1929, στο Σαλόνι Αυτοκινήτου του Παρισιού, το Type C6 E υπέστη μια ακόμα μικρή επιμήκυνση στο μπροστινό μέρος, από 1,39 σε 1,42 μέτρα, και μετονομάστηκε σε Type C6 F. Από τον Φεβρουάριο του 1931, προσφέρθηκε και μια πολυτελέστερη έκδοση Type C6 CGL (Citroën Grand Luxe), με αύξηση του κυβισμού του κινητήρα από 2.442 cm³ σε 2.650 cm³ και με ένα ιδιαίτερα πολυτελές φινίρισμα στο σαλόνι. Τον Οκτώβριο του 1931, εμφανίστηκε μια πιο προσιτή έκδοση με τον κινητήρα των 2.650 cm³ και λίγο μικρότερη ρύθμιση της ισχύος, η Type C6 G. Φυσικά όλοι οι κινητήρες όλων των εκδόσεων ήταν 6-κύλινδροι σε σειρά (Ι6) και βενζίνης.
Τεχνικά χαρακτηριστικά
thumb|Citroën Type C6 Familiale Luxe του 1930, που χρησιμοποιήθηκε στην τηλεοπτική σειρά Poirot.
Εξωτερικοί σύνδεσμοι
Type C6 Κατηγορία:Αυτοκίνητα πολυτελείας Κατηγορία:Γαλλικά αυτοκίνητα
Γκραντ Ετάνγκ
Η Γραντ Ετάνγκ (γαλλ.: Grand Etang) είναι η μεγαλύτερη λίμνη της Γρενάδας. Βρίσκεται στην ενορία του Άγιου Ανδρέα.
Γεωγραφία
Η Γκραντ Ετάνγκ είναι ένας πλημμυρισμένος κρατήρας ηφαιστείου. Οι αποδείξεις προτείνουν ότι η Γκραντ Ετάνγκ είναι συνδεδεμένη με το Κικ εμ Τζέννυ ένα νησιωτικό ηφαίστειο.
Η Γκραντ Ετάνγκ έχει υψόμετρο 1.800 πόδια (550 μέτρα) πάνω από τη θάλασσα. Έχει βάθος 20 πόδια (περίπου 6 μέτρα).
Ονομασία
Η Γκραντ Ετάνγκ (Grand Etang) σημαίνει μεγλαλη λίμνη, όπου το Γκραντ σημαίνει μεγάλος και το Ετάνγκ σημαίνει λίμνη.
Άλλες πληροφορίες
Ένας μπορεί να ανακαλύψει οικοζώνες εξαιτίας της μεγάλης ποικιλίας ζώων στο Πάρκο. Υπάρχει μάλιστα μια γαλάζια λίμνη-κρατήρας ηφαιστείου που αργότερα γέμισε με νερό που βρίσκεται πάνω από 1.700 μέτρα πάνω από τη θάλασσα. Οι τουρίστες κάνουν πεζοπορία γύρω από τη λίμνη. Υπάρχουν επίσης πολλά ζώα όπως πολύχρωμα τροπικά πουλιά, μικρές σαύρες, πολλές ορχιδέες και ίσως ακόμα και αρμαντίλλο. Απέναντι από τη λίμνη και είναι ορατό το όρος Κουά Κουά.
Δείτε επίσης
Κατηγορία:Λίμνες της Γρενάδας
Τζέιμς Φένιμορ Κούπερ
Ο Τζέιμς Φένιμορ Κούπερ (James Fenimore Cooper, 15 Σεπτεμβρίου 1789 - 14 Σεπτεμβρίου 1851) ήταν Αμερικανός συγγραφέας του πρώτου μισού του 19ου αιώνα. Τα ιστορικά του μυθιστορήματα διαγράφουν μια εικόνα της μεθοριακής και αμερικανικής ινδιάνικης ζωής που δημιούργησαν μια μοναδική μορφή Αμερικανικής λογοτεχνίας. Έζησε το μεγαλύτερο μέρος της ζωής του στο Κούπερσταουν της Νέας Υόρκης, το οποίο ίδρυσε ο πατέρας του Ουίλιαμ σε γη που κατείχε. Ο Κούπερ ήταν μέλος της Επισκοπικής Εκκλησίας και συνέβαλε γενναιόδωρα σε αυτή. Παρακολούθησε το Πανεπιστήμιο Γέιλ για τρία χρόνια, όπου ήταν μέλος της Λινοσιακής Εταιρείας.
Ο Κούπερ υπηρέτησε στο Πολεμικό Ναυτικό των ΗΠΑ ως ανθυπασπιστής, κάτι που επηρέασε σε μεγάλο βαθμό πολλά από τα μυθιστορήματά του και άλλα κείμενα. Το μυθιστόρημα που ξεκίνησε την καριέρα του ήταν Ο κατάσκοπος, μια ιστορία σε ένα αντικατασκοπικό περιβάλλον κατά τη διάρκεια της Αμερικανικής Επανάστασης και δημοσιεύτηκε το 1821. Έγραψε επίσης πολυάριθμες ναυτικές ιστορίες και τα πιο γνωστά έργα του είναι πέντε ιστορικά μυθιστορήματα της συνοριακής περιόδου γνωστά ως «Leatherstocking Tales». Τα έργα του Κούπερ για το Πολεμικό Ναυτικό των ΗΠΑ ήταν ευπρόσδεκτα μεταξύ ναυτικών ιστορικών, αλλά μερικές φορές επικρίθηκαν από τους συγχρόνους του. Μεταξύ των πιο διάσημων έργων του είναι το ρομαντικό μυθιστόρημα Ο τελευταίος των Μοϊκανών που θεωρείται ως το αριστούργημά του (αν και χλευάστηκε ανελέητα από τον Μαρκ Τουαίην).
Επιλεκτική εργογραφία
Στα ελληνικά έχει κυκλοφορήσει μόνο το μυθιστόρημά του: Ο τελευταίος των Μοϊκανών, σε μετάφραση Άρη Δικταίου για τις εκδόσεις "100 Αθάνατα Έργα - Γ.ΠΑΠΑΔΗΜΗΤΡΙΟΥ" (Αθήνα 1955), σε μετάφραση Χριστίνας Ακουρή, για τις εκδ." Βουλούκος", 1993, έκδοση για ενήλικες, και σε μετάφραση Κωνσταντίνου Α. Διαβολίτση, Βάκυς Τόμπρου, για τις εκδ. "Λιβάνης - Το Κλειδί", 1993, έκδοση για ενήλικες.
Εξωτερικοί σύνδεσμοι
Κατηγορία:Αμερικανοί μυθιστοριογράφοι
GAZon Next
Το GAZon NEXT είναι φορτηγό που παράγεται από τη ρωσική εταιρεία παραγωγής οχημάτων GAZ. Το μοντέλο κατασκευάζεται από το 2014 και είναι ο διάδοχος του GAZ-3307 και GAZ-3309. Με το όνομα Sadko NEXT κυκλοφορεί μια παραλλαγή του οχήματος με τετρακίνηση, επομένως, εκείνη είναι ο διάδοχος του GAZ-3308.
Ιστορία
Αυτό το φορτηγό παράχθηκε παράλληλα με το GAZon από τη GAZ στη Ρωσία, μέχρι το 2019. Το φορτηγό κυκλοφόρησε το 2014 και δεν είχε σχεδόν καμία μηχανική σχέση με τα προηγούμενα μοντέλα, οπού οι ρίζες τους προέρχονταν από φορτηγά του 1950.
Το GAZon Next πουλάει καλύτερα από τον προκάτοχό του, το GAZon, ενώ επίσης εξαγόταν και σε πολλές αγορές στην Ανατολική Ευρώπη.
Το φορτηγό αυτό είναι αρκετά δημοφιλές στη Ρωσία και χρησιμοποιείται για πολλές χρήσεις, από φορτηγό μέχρι και λεωφορείο. Το φορτηγό πωλείται μαζί με το ελαφρύτερο GAZelle. Η GAZ έκανε μερικές προσπάθειες να πουλήσει το φορτηγό και σεσε Δυτικές χώρες, αλλά αν και στην αρχή έδειχνε επιτυχία, οι εξαγωγές σχεδόν σε όλες τις χώρες σταμάτησαν με την Εισβολή της Ρωσίας στην Ουκρανία το 2022.
Η καμπίνα του GAZon Next επίσης χρησιμοποιήθηκε και από την Ural Trucks για το Ural Next, με μια συμφωνία μεταξυ των δύο εταιριών.
Καρολίνα Φελίτσιτας του Λάινινγκεν-Ντάγκσμπουργκ
Η Καρολίνα Φιλικητάτη (γερμ. Caroline Felizitas, 22 Μαΐου 1734 - 8 Μαΐου 1810) από τον Οίκο του Λάινινγκεν ήταν κόρη του Κόμη του Λάινινγκεν-Ντάγκσμπουργκ-Φάλκενμπουργκ και με τον γάμο της έγινε πριγκίπισσα του Νασσάου-Ούζινγκεν.
Βιογραφία
Ήταν η πέμπτη κόρη του Χριστιανού Καρόλου Ράινχαρτ του Λάινινγκεν-Ντάγκσμπουργκ-Φάλκενμπουργκ και της Αικατερίνης Πολυξένης, κόρης του Γεωργίου Λουδοβίκου του Ζολμς-Ρόντελχαϊμ.
Οικογένεια
Παντρεύτηκε το 1760 τον Κάρολο Γουλιέλμο του Νάσσαου-Ούζινγκεν και είχε τέκνα:
Παραπομπές
Κατηγορία:Γερμανίδες κόμισσες
Μακεδονική περίοδος
Περίοδος της μακεδονικής κυριαρχίας στον ελληνικό κόσμο των 'πόλεων' ονομάζεται η περίοδος των κλασικών χρόνων, που προετοιμάζει την Ελληνιστική περίοδο, που όμως (μόνο) για τον Ελλαδικό χώρο συνεχίζει να θεωρείται ακόμα και η εποχή των Επιγόνων.
Αρχή αυτής της περιόδου θεωρείται η άνοδος του Φιλίππου Β' στο θρόνο του Μακεδονικού βασιλείου, το 359 π.Χ. και τέλος η άνοιξη του 334 π.Χ., όταν ξεκινά η εκστρατεία του Αλέξανδρου.
Κατηγορία:Ιστορία της Ελληνικής Αρχαιότητας ανά περίοδο
Χλωροφύλλη f
Η χλωροφύλλη f είναι μορφή χλωροφύλλης η οποία αποτελείται από ομάδες χρωστικών ουσιών που εμφανίζουν το χαρακτηριστικό πράσινο χρώμα στα φυτά.
Η διαφορά της χλωροφύλλης f από τις άλλες μορφές όπως  χλωροφύλλη α, χλωροφύλλη β, χλωροφύλλη γ και χλωροφύλλη δ είναι ότι το φάσμα απορρόφησης βρίσκεται στο ορατό σημείο του υπέρυθρου φωτός που έχει σκούρο κόκκινο χρώμα (far-red light) και κυμαίνεται από 710 εώς 750 nm.
Το σημείο απορρόφησης της χλωροφύλλης f δίνει το πλεονέκτημα σε κυανοβακτήρια που χρησιμοποιούν την χλωροφύλλη f να μπορούν να απορροφούν ενέργεια του φωτός από σκιερά μέρη όπως για παράδειγμα μέσα από θαλάσσιες σπηλιές.
Κυανοβακτήρια που χρησιμοποιούν χλωροφύλλη f σε συνθήκες κόκκινου χρώματος φωτός  ανήκουν στην οικογένεια των Oculatellaceae.
Η ανακάλυψη έγινε το 2010 στους στρωματόλιθους του κόλπου των καρχαριών (shark bay) της Αυστραλίας από την βιολόγο Min Chen.
Η χημική σύσταση της χλωροφύλλης f είναι [2-formyl]-chlorophyll a
Ακούμπενς
Με το ιδιαίτερο όνομα Ακούμπενς (Acubens) είναι γνωστός ο τέταρτος φωτεινότερος (όπως φαίνεται από τη Γη) αστέρας στον ζωδιακό αστερισμό Καρκίνο, ο α (άλφα) Καρκίνου (Alpha Cancri, συντομογραφικά α Cnc). Βρίσκεται στο νοτιοανατολικό άκρο του κύριου σχήματος του αστερισμού. Στην πραγματικότητα είναι ένα διπλό ή και τριπλό αστρικό σύστημα, δηλαδή δύο ή τρεις διαφορετικοί αστέρες. Είναι επίσης γνωστός ως 65 Καρκίνου (ονομασία κατά Φλάμστηντ).
Αστροφυσικά δεδομένα
Ο α Καρκίνου, ως τέταρτου μεγέθους, είναι ορατός με γυμνό μάτι σε σκοτεινό νυκτερινό ουρανό. Στην πραγματικότητα όμως οι είναι 23 φορές λαμπρότερος από τον Ήλιο. Ο φασματικός τύπος του (A5m) είναι ο τύπος ενός νάνου αστέρα της Κύριας Ακολουθίας, όπως είναι ο Ήλιος. Παρά το ότι ακτινοβολεί λευκό φως (τύπος Α), δεν ανήκει στην ιδιαίτερη κατηγορία νεκρών αστέρων που ονομάζονται «λευκοί νάνοι». Το σύμβολο «m» (από το metallic = μεταλλικός) υποδηλώνει την παρουσία πολύ ισχυρών γραμμών απορροφήσεως στο φάσμα του φωτός του αστέρα, που οφείλονται σε συγκεκριμένα μεταλλικά στοιχεία της ύλης. Η απόσταση του α Καρκίνου από τη Γη που προκύπτει από τα δεδομένα της αστρομετρικής διαστημικής αποστολής Γαία είναι περίπου παρσέκ ή 164 έτη φωτός. Επειδή βρίσκεται κοντά στην εκλειπτική, ο Ακούμπενς υφίσταται τακτικά επιπροσθήσεις από τη Σελήνη και πολύ σπάνια από πλανήτες του Ηλιακού Συστήματος.
Ο κύριος αστέρας του α Καρκίνου, ο α Cnc A, είναι ένας ελαφρώς μεταβλητός αστέρας, με μέσο φαινόμενο μέγεθος +4,26. Ο συνοδός αστέρας, ο α Cnc B, είναι αστέρας ενδέκατου μεγέθους. το έτος 1836 ο γωνιακός διαχωρισμός του από τον κύριο αστέρα μετρήθηκε σε 11,3 δευτερόλεπτα της μοίρας, με γωνία θέσεως 325 μοίρες.
Από τη μελέτη επιπροσθήσεών του, υπάρχουν ενδείξεις ότι ο α Καρκίνου A μπορεί να είναι ο ίδιος διπλό αστρικό σύστημα, να αποτελείται δηλαδή από δύο αστέρες που περιφέρονται περί το κοινό τους κέντρο μάζας. Οι δύο αυτοί αστέρες θα πρέπει να έχουν παρόμοια λαμπρότητα και διαχωρισμό μόλις 0,1 δευτερόλεπτο της μοίρας. Το σύστημα του Ακούμπενς πλησιάζει τη Γη και το Ηλιακό Σύστημα με μέση ταχύτητα 13,8 χιλιόμετρα ανά δευτερόλεπτο (περίπου 50 χιλιάδες χιλιόμετρα την ώρα).
Εξωτερικοί σύνδεσμοι
Κατηγορία:Αστέρες κύριας ακολουθίας τύπου A
Κατηγορία:Καρκίνος (αστερισμός) Κατηγορία:Διπλοί αστέρες
Γιοβάνκα Μπροζ
Γεννήθηκε ως Γιοβάνκα Μπουντισάβλιεβιτς από σερβική οικογένεια στο Πετσάνε, στο Βασίλειο της Γιουγκοσλαβίας. Ο πατέρας της ήταν ο Μίτσο και η μητέρα της η Μιλίκα. Όταν ήταν 15 ετών, ξέσπασε ο Δεύτερος Παγκόσμιος Πόλεμος και η οικογένειά της αναγκάστηκε να διαφύγει στο Ουστάσι, μέρος του τότε Ανεξάρτητου Κράτους της Κροατίας, το οποίο όμως ήταν υποχείριο του Ναζιστικού καθεστώτος. Το σπίτι, όπου διέμενε, κάηκε από τους ντόπιους κι εκείνη στην ηλικία των 17, εντάχθηκε στους Γιουγκοσλάβους Παρτιζάνους. Μετά τον θάνατο της αγαπημένης του Τίτο, Νταβοριάνκα Παούνοβιτς, η Γιοβάνκα, έγινε γραμματέας του, κι έγινε μέρος πολλών μυστικών ασφαλείας, γνωρίζοντας έτσι και τον μέλλοντα σύζυγό της.
Ωστόσο, η ακριβής ημερομηνία γάμου της είναι συζητήσιμη, καθότι έγινε με μυστικότητα. Σίγουρα έγινε μεταξύ το 1951 και το 1952. Άγνωστο, επίσης, είναι και το μέρος του μυστηρίου. Πηγές λένε ότι μπορεί να έγινε στο Λοκ ή και στην Τσουκαρίτσα. Πολλοί πιστεύουν ότι η Γιοβάνκα έπεσε θύμα πολιτικών φιλοδοξιών, προσπαθώντας να ελέγξουν τον γερασμένο πια ηγέτη, Τίτο. Παρόλα αυτά, το 1975, ο Τίτο έφυγε από το σπίτι, ενώ μεταξύ το 1977 και το 1980, δηλαδή τον θάνατό του, δεν ξανασυναντήθηκαν. Στις 23 Αυγούστου του 2013, η Γιοβάνκα εισήλθε στο νοσοκομείο και πέθανε λίγους μήνες αργότερα από καρδιακό επεισόδιο. Λίγο καιρό μετά τον θάνατό της, κυκλοφόρησαν και τα απομνημονεύματα της " Η ζωή μου, Η αλήθεια μου". Κατά τη διάρκεια της ζωή της τιμήθηκε από το Εθνικό Τάγμα Τιμής της Γαλλίας με τον Μεγαλόσταυρο, ενώ τιμητικό μετάλλιο πήρε και από την Αυτοκρατορία του Ιράν, το 1971, η οποία γιόρταζε 2,500 χρόνια από την ίδρυση της Περσικής Αυτοκρατορίας.
Παραπομπές
<References/>
Εξωτερικοί σύνδεσμοι
Κατηγορία:Σέρβοι Κατηγορία:Γιουγκοσλάβοι στρατιωτικοί
Πετίτ Ετάνγκ
Η Πετίτ Ετάνγκ (γαλλικά: Petite Etang) είναι μια λίμνη της Γρενάδας. Βρίσκεται στην ενορία του Αγίου Ανδρέα.
Ετυμολογία
Πετίτ Ετάνγκ (Petite Etang) σημαίνει στη γαλλική γλώσσα μικρή λίμνη όπου το πετίτ σημαίνει μικρός και το ετάνγκ σημαίνει λίμνη''.
Δείτε επίσης
Κατηγορία:Λίμνες της Γρενάδας
Γυμναστική Εταιρεία Μεσσηνίας
Πετοσφαίριση
Η ΓΕ Μεσσηνίας διατηρεί ακαδημίες βόλεϊ αγοριών και κοριτσιών και αγωνιστικά τμήματα παγκορασίδων, παμπαίδων, παίδων, εφήβων και ανδρών. Η ανδρκή ομάδα μετέχει στην Α2 εθνική κατηγορία από το 2004-05. Τη σεζόν αυτή τερμάτισε στην 3η θέση, πετυχαίνοντας την υψηλότερη διάκριση στην ιστορία της. Το ίδιο έτος η εφηβική ομάδα έφτασε στην τελική φάση του πανελληνίου πρωταθλήματος, όπου τερμάτισε στην 4η θέση.
Περίοδος 2008-09
Τη σεζόν 2008-09 η ΓΕΜ τερμάτισε στην 5η θέση στην Α2 και συμμετέχει στα πλέι-οφ της ανόδου στην Α1. Την ομάδα αποτελούν:
Γυναικεία ομάδα
Σήμερα υπάρχουν τμήματα υποδομής νεανίδων, κορασίδων, αλλά η γυναικεία ομάδα είναι σε αδράνεια.
Εξωτερικοί σύνδεσμοι
Γυμναστικη Εταιρεια Κατηγορία:Ανενεργοί ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι στίβου Κατηγορία:Σωματεία Ε.ΚΑ.Σ.ΚΕ.ΝΟ.Π. Κατηγορία:Σωματεία Ε.Σ.ΠΕ.Π. Κατηγορία:Ιδρύσεις αθλητικών συλλόγων το 1977 Κατηγορία:Ιδρύσεις ομάδων καλαθοσφαίρισης σε άγνωστο έτος
Άντολφ Φουρτβένγκλερ
Ο Άντολφ Φουρτβένγκλερ (γερμ. Adolf Furtwängler), (1853 - 1907) ήταν Γερμανός αρχαιολόγος, ανθρωπολόγος και ιστορικός της τέχνης.
Βιογραφία
Γεννήθηκε στις 30 Ιουνίου 1853 στο Φράιμπουρκ. Πατέρας του ήταν ο Βίλχελμ Φουρτβένγκλερ, φιλόλογος των αρχαίων Ελληνικών και διευθυντής γυμνασίου. Σπούδασε στα πανεπιστήμια του Φράιμπουρκ, της Λειψίας και του Μονάχου και ήταν μαθητής του Χάινριχ Μπρουν, τη συγκριτική μέθοδο του οποίου στην τέχνη ανέπτυξε περαιτέρω και αναγορεύτηκε διδάκτωρ το 1874. Ήρθε στην Ελλάδα με υποτροφία και έλαβε μέρος στις ανασκαφές στις Μυκήνες, αρχαία Ολυμπία και Αίγινα. Το 1894 έγινε καθηγητής κλασικής αρχαιολογίας στο Μόναχο και ταυτόχρονα διευθυντής του Μουσείου των εκμαγείων κλασικών γλυπτών, ενώ από το 1896 διετέλεσε διευθυντής της αρχαιολογικής συλλογής του Μονάχου. thumb|left|140px|Ταφικό μνημείο του στο [[Πρώτο Νεκροταφείο Αθηνών|Α' Νεκροταφείο των Αθηνών]] Γιος του ήταν ο Βίλχελμ Φουρτβένγκλερ, διευθυντής ορχήστρας, κόρη του η Μέριτ, σύζυγος του φιλόσοφου Μαξ Σέλερ, και εγγονός του ο Αντρέας Φουρτβένγκλερ (αρχαιολόγος και νομισματολόγος).
Απεβίωσε στις 10 Οκτωβρίου 1907 στην Αθήνα και τάφηκε στο Α' Νεκροταφείο.
Αξιολόγηση του έργου του
Θεωρείται ένας από τους σημαντικότερους Γερμανούς αρχαιολόγους. Δημοσίευσε σημαντικές μελέτες περί της ελληνικής γλυπτικής και αγγειογραφίας. Με το έργο του έθεσε τα θεμέλια της σύγχρονης αξιολόγησης έργων τέχνης και έρευνας. Το έργο του Meisterwerke der griechischen Plastik αποτελεί βασικό έργο για την συλλογή των ελληνικών έργων τέχνης ακόμα και σήμερα, ενώ έχει μεταφραστεί και κυκλοφορήσει σε πολλές γλώσσες.
Εξωτερικοί σύνδεσμοι
Κατηγορία:Γερμανοί αρχαιολόγοι Κατηγορία:Ενταφιασμοί στο Πρώτο Νεκροταφείο Αθηνών
Κάρολος Λεοπόλδος του Σλίμπεν
Ο Κάρολος Λεοπόλδος, γερμ. Karl Leopold Graf von Schlieben (3 Φεβρουαρίου 1723 - 18 Απριλίου 1788) από τον Οίκο του Σλίμπεν ήταν κόμης του Σλίμπεν (βρίσκεται στο Βρανδεμβούργο).
Βιογραφία
Ήταν γιος του Γεωργίου Αδάμ Γ΄, κόμη του Σλίμπεν (1688-1737) και της Aικατερίνης Δωροθέας, κόρης του Αλβέρτου Χριστόφορου Φινκ, κόμη του Φινκενσταϊν.
Οικογένεια
Νυμφεύτηκε το 1747 τη Μαρία Ελεονόρα, κόρη του Αχασβήρου Ερνέστου, κόμη του Λέντορφ και είχε τέκνα:
Αντρέας Φουρτβένγκλερ
Ο Αντρέας Ερνστ Γκόττφριντ Φουρτβένγκλερ (γερμ. Andreas Ernst Gottfried Furtwängler) (1944 - ) είναι Γερμανός αρχαιολόγος και νομισματολόγος.
Βιογραφία
Γεννήθηκε στις 11 Νοεμβρίου 1944 στην Ζυρίχη). Η καταγωγή του είναι από σημαντική οικογένεια. Πατέρας του ήταν ο Βίλχελμ Φούρτβενγκλερ, διευθυντής ορχήστρας, ενώ παππούς του ήταν ο αρχαιολόγος Άντολφ Φουρτβένγκλερ που πέθανε και κηδεύτηκε στην Αθήνα. Σπούδασε και αναγορεύτηκε διδάκτωρ το 1973. Εργάστηκε από το 1976 ως το 1981 στο Γερμανικό Αρχαιολογικό Ινστιτούτο Αθηνών, και μετά στο αρχαιολογικό ινστιτούτο του πανεπιστημίου του Σααρμπρύκεν. Από το 1994 διδάσκει κλασική αρχαιολογία στο Πανεπιστήμιο του Χάλλε. Διενέργησε αρχαιολογικές ανασκαφές και έρευνες στη Γεωργία. Από το 2002 κάνει ανασκαφές στα Δίδυμα.
Εξωτερικοί σύνδεσμοι
Κατηγορία:Γερμανοί αρχαιολόγοι
Ταρσός Κορινθίας
Η Ταρσός ήταν σημαντική πόλη της Κορινθίας κατά την υστεροβυζαντινή περίοδο. Βρισκόταν στο φαράγγι του Όλβιου ποταμού στην δυτική Κορινθία, πιθανόν ανάμεσα στα χωριά Άνω και Κάτω Ταρσός, και ανήκε στο Δεσποτάτο του Μορέως.
Η πόλη είχε μητρόπολη και τρεις ακόμα μικρότερες εκκλησίες, ενώ ο πληθυσμός της ήταν περίπου 10.000 κάτοικοι. Ο καθεδρικός ναός ήταν πιθανώς αφιερωμένος στους Άγιους Ταξιάρχες. Το κάστρο της πόλης, αργότερα Κάστρο Σφυρών, βρισκόταν σε οχυρή τοποθεσία πάνω από την πόλη, στο βράχο πάνω από το ναό της Παναγιάς του Βράχου.
Η πόλη γνώρισε μεγάλη ακμή στα μέσα του 15ου αιώνα. Το 1458 όμως, ο Μωάμεθ Β΄ ο Πορθητής την πολιόρκησε με μεγάλο στρατό. Οι υπερασπιστές της, Φλιασίοι και Αρβανίτες αντιστάθηκαν σθεναρά και επειδή φαινόταν πως η πολιορκία θα κρατούσε για καιρό, οι δύο πλευρές έκαναν συμφωνία. Οι υπερασπιστές της παραδόθηκαν με τον όρο να επιζήσουν. Ωστόσο οι Οθωμανοί δεν τήρησαν τη συμφωνία και μπήκαν στην πόλη προκαλώντας μεγάλη σφαγή. Οι Οθωμανοί έσυραν από τους αστραγάλους ή τις σφύρες τους υπερασπιστές του κάστρου και τους έβγαλαν έξω από την πόλη, όπου και θανάτωσαν τους περισσότερους.
Η πόλη ερήμωσε και σβήστηκε από τον χάρτη. Οι κάτοικοι της έφυγαν προς διάφορες κατευθύνσεις. Το κεφαλοχώρι Γκούρα ιδρύθηκε τότε από Ταρσινούς. Λίγοι μόνο παρέμειναν, και ίδρυσαν τα χωριά Άνω και Κάτω Ταρσός πάνω στα ερείπια της μεσαιωνικής πόλης.
Εξωτερικοί σύνδεσμοι
Κατηγορία:Δεσποτάτο του Μορέως Κατηγορία:Νομός Κορινθίας Κατηγορία:Εγκαταλελειμμένοι οικισμοί στην Ελλάδα
Ευθύγραμμη ομαλή κίνηση
Ευθύγραμμη ομαλή κίνηση λέγεται η κίνηση που κάνει ένα σώμα κινούμενο πάνω σε μια ευθεία με σταθερή ταχύτητα.
Ένας συνηθισμένoς (και απόλυτα ισoδύναμoς με τον παραπάνω) oρισμός της ευθύγραμμης oμαλής κίνησης είναι ότι ευθύγραμμη ομαλή λέγεται η κίνηση ενός σώματoς πoυ, κινούμενο σε ευθεία γραμμή, σε ίσoυς χρόνoυς κάνει ίσες μετατοπίσεις (όχι διαστήματα).
Παραδείγματα Ευθύγραμμης ομαλής κίνησης είναι:
Φυσικά μεγέθη της ευθύγραμμης ομαλής κίνησης
Η ευθύγραμμη oμαλή κίνηση είναι ένα είδος κίνησης και επoμένως χαρακτηρίζεται από τα τρία φυσικά μεγέθη της κίνησης. Ειδικότερα:
Ταχύτητα
Η ταχύτητα είναι το φυσικό μέγεθος που εκφράζει το ρυθμό μεταβολής της θέσης του σώματος στη μονάδα του χρόνου. Εκφράζεται και αυτή από ένα διάνυσμα για να δηλώνεται η κατεύθυνση της κίνησης. Στην ευθύγραμμη ομαλή κίνηση η ταχύτητα (v) είναι σταθερή και η διεύθυνση της είναι παράλληλη με την ευθύγραμμη τρoχιά της κίνησης.
Επιτάχυνση
Η επιτάχυνση είναι το φυσικό μέγεθος που εκφράζει το ρυθμό μεταβολής της ταχύτητας του σώματος στη μονάδα του χρόνου. Στην ευθύγραμμη ομαλή κίνηση η επιτάχυνση (a) είναι μηδενική.
1ος Νόμος: Νόμος της επιτάχυνσης στην ευθύγραμμη ομαλή κίνηση
Η επιτάχυνση (α) ενός σώματoς, που εκτελεί ευθύγραμμη oμαλή κίνηση, σε μία οποιαδήποτε τυχαία θέση, ισoύται με τo μηδέν (ακριβέστερα με το μηδενικό διάνυσμα 0).
Ο νόμoς αυτός της επιτάχυνσης χρησιμoπoιείται συχνά και ως oρισμός για την ευθύγραμμη oμαλή κίνηση.
2ος Νόμος: Νόμoς ταχύτητας της ευθύγραμμης ομαλής κίνησης
Η μεταβoλή της ταχύτητας (Δv) ενός σώματoς, που εκτελεί ευθύγραμμη oμαλή κίνηση, μεταξύ δύo τυχαίων θέσεων (μιας αρχικής και μιας τελικής), ισoύται με το μηδέν (ακριβέστερα με το μηδενικό διάνυσμα 0).
Ισoδύναμα, μπορούμε να πούμε ότι η ταχύτητα (v) παραμένει σταθερή (κατά μέτρo, διεύθυνση και φoρά). Δηλαδή (η ταχύτητα) δεν μεταβάλλεται χρoνικά, ή αλλιώς δεν αλλάζει από την μια χρoνική στιγμή στην άλλη.
3ος Νόμος: Νόμoς μετατόπισης της ευθύγραμμης ομαλής κίνησης
Φυσική έκφραση (ή διατύπωση)
Η μεταβολή της μετατόπισης ( Δx ) ενός σώματος, πoυ εκτελεί ευθύγραμμη oμαλή κίνηση, μεταξύ δύο τυχαίων θέσεων (μιας αρχικής και μιας τελικής), ισoύται με τo γινόμενo της ταχύτητας ( v ) τoυ σώματoς επί τo χρόνο ( Δt ) κατά τον οποίο έγινε η μεταβολή. Σημειώνεται ότι η ποσότητα ( Δt ) εκφράζει χρονική διάρκεια ( Δt ) Μονάδων Χρόνου, ενώ η μεταβλητή t εκφράζει τη χρονική στιγμή που χαρακτηρίζεται από την παρέλευση t μονάδων χρόνου από τη στιγμή μέτρησης του χρόνου.
Μαθηματική έκφραση (ή αναπαράσταση):
Με την εξίσωση αυτή της μετατόπισης (επιλυμένη ως πρoς v):
μπορούμε να υπολογίσουμε την ταχύτητα ενός σώματος. Χρησιμoπoιείται συχνά και ως oρισμός της ίδιας της ταχύτητας στην ευθύγραμμη oμαλή κίνηση.
Περιγραφή της ευθύγραμμης ομαλής κίνησης κατά Νεύτωνα
Όλες οι περιπτώσεις της ευθύγραμμης ομαλής κίνησης μπορούν να εξαχθούν μαθηματικά από την εξίσωση του Νεύτωνα (2ος Νόμος). Συγκεκριμένα, αν θεωρήσουμε ότι ένα σώμα κινείται κατά μήκος του άξονα x, τότε η εξίσωση του Νεύτωνα μας δίνει:
όπου ẍ η επιτάχυνση και F η δύναμη που ασκείται στο σώμα. Στην περίπτωση της ευθύγραμμης ομαλής κίνησης όμως, έχουμε ότι (εξ' ορισμού) η συνολική δύναμη που ασκείται στο σώμα ισούται με το μηδέν (αφού το σώμα δεν επιταχύνεται). Για F=0 λοιπόν, η διαφορική εξίσωση μπορεί να λυθεί επακριβώς:
Οι σταθερές c1 και c2 προέκυψαν κατά την ολοκλήρωση της διαφορικής εξίσωσης, αλλά μπορούν να προσδιοριθούν από τις αρχικές συνθήκες του προβλήματος. Στη γενική περίπτωση, το σώμα τη χρονική στιγμή t=0 θα βρίσκεται στη θέση x0 με ταχύτητα v0. Αντικαθιστώντας τις αρχικές συνθήκες στη γενική λύση της διαφορικής εξίσωσης του Νεύτωνα, βρίσκουμε ότι:
Αυτή θα είναι λοιπόν και η τροχιά που θα ακολουθήσει το σώμα απουσία δυνάμεων. Είναι αμέσως προφανές ότι η ταχύτητα του σώματος, ẋ, θα είναι σταθερή και ίση με την αρχική ταχύτητα v0.
Reputation
Το Reputation (που σημαίνει φήμη) είναι το έκτο στούντιο άλμπουμ της αμερικανίδας τραγουδίστριας - τραγουδοποιού Τέιλορ Σουίφτ. Κυκλοφόρησε στις 10 Νοεμβρίου του 2017 από την εταιρεία Big Machine Records. Το άλμπουμ γράφτηκε από την ίδια την Τέιλορ, αλλά και από τους παραγωγούς Τζακ Αντόνοφ, Μαξ Μάρτιν και Shellback. Το Reputation αναδείχτηκε το πιο επιτυχημένο σε πωλήσεις άλμπουμ του 2017. Επιπλέον η Τέιλορ δέχτηκε συγχαρητήρια από τους κριτικούς για την μουσική και τους στίχους του άλμπουμ, συγκεντρώνοντας μεγάλο αριθμό βραβείων.
Κυκλοφορία
Στις 18 Αυγούστου 2017, η Τέλιορ εκκαθάρισε όλους τους λογαριασμούς της στα μέσα κοινωνικής δικτύωσης, αλλά και την επίσημη ιστοσελίδα της, προκαλώντας υποψίες για αναμονή νέου άλμπουμ. Στις 23 Αυγούστου 2017, ανακοίνωσε μέσω του Instagram τον τίτλο του νέου της άλμπουμ, καθώς και την ημερομηνία της κυκλοφορίας του, ενώ την επόμενη μέρα, βγήκε το πρώτο τραγούδι και σινγκλ, το "Look What You Made Me Do". Στις 3 Σεπτεμβρίου του ίδιου έτους, κυκλοφόρησε ως δεύτερο τραγούδι και πρώτο προωθητικό το ...Ready For It?, το οποίο επανακυκλοφόρησε ως σινγκλ στο 24 Οκτωβρίου. Στις 20 Οκτωβρίου τα μεσάνυχτα, κυκλοφόρησε ένα τρίτο τραγούδι, το "Gorgeous", το οποίο προωθήθηκε μέσω ενός lyric video (βιντεοκλίπ με στίχους). Το τέταρτο τραγούδι και δεύτερο προωθητικό το "Call It What You Want", κυκλοφόρησε στις 2 Νοεμβρίου.
Το άλμπουμ βγήκε ολόκληρο στην κυκλοφορία στις 10 Νοεμβρίου 2017.
Σινγκλ
Στις 24 Αυγούστου 2017, κυκλοφόρησε το πρώτο τραγούδι και σινγκλ από το άλμπουμ, το "Look What You Made Me Do". Το τραγούδι αυτό έσπασε σημαντικό αριθμό μεγάλων ρεκόρ, όπως τα περισσότερα stream στο Spotify σε ένα 24ωρο, από κάθε καλλιτέχνη. Επίσης, ανέβηκε στο νούμερο ένα του τσαρτ Billboard Hot 100, με τις μεγαλύτερες πωλήσεις της χρονιάς, κάντοντας το τραγούδι το πέμπτο νο.1 της Τέιλορ Σουιφτ αλλά και το πρώτο από σόλο γυναίκα καλλιτέχνη μετά το Hello της Αντέλ. Το μουσικό του βίντεο έκανε πρεμιέρα στος 27 Αυγούστου 2017, κατά τη διάρκεια των MTV Video Music Awards 2017, και προβλήθηκε μέσα σε ένα 24ωρο 43,2 εκατομμύρια φορές στο YouTube, τις περισσότερες προβολές από κάθε βίντεο σπάζοντας το ρεκόρ του Hello της Αντέλ που είχε 27,7 εκταομμύρια το 2015.
Στις 23 Οκτωβρίου του 2017, κυκλοφόρησε teaser του βιντεοκλίπ του τραγουδιού ...Ready For It?, το οποίο είχε ήδη κυκλοφορήσει ως προωθητικό τραγούδι από τις 3 Σεπτεμβρίου. Στις 24 Οκτωβρίου, το τραγούδι κυκλοφόρησε ως κανονικό και δεύτερο σινγκλ καθώς εστάλη στο ραδιόφωνο rhythmic contemporary, ενώ το βίντεο βγήκε στο YouTube στις 27 του μηνός.
Προωθητικά
Στις 19 Οκτωβρίου 2017, ανακοινώθηκε ένα νέο τραγούδι, το "Gorgeous", το οποίο έγινε διαθέσιμο την επόμενη μέρα μέσω διαδυκτυακών διαρροών ώς το πρώτο προωθητικό τραγούδι του άλμπουμ.
Στις 2 Νοεμβρίου 2017, μέσω ανακοινώσεων στους λογαριασμούς της στο Instagram και στο Twitter, η Τέιλορ ανακοίνωσε πως εμπρόκειτο να κυκλοφορήσει το δεύτερο προωθητικό τραγούδι του άλμπουμ, το "Call It What You Want", το οποίο κυκλοφόρησε τελικά τα μεσάνυχτα της 3ης Νοεμβρίου.
Track Listing
Διασκευές
Παραπομπές
Κατηγορία:Άλμπουμ του 2017 Κατηγορία:Άλμπουμ της Τέιλορ Σουιφτ
Φρειδερίκος Γουλιέλμος του Σλέσβιχ-Χόλσταϊν-Σόντερμπουργκ-Γκλύξμπουργκ (1909-1940)
Ο Φρειδερίκος Γουλιέλμος, γερμ. Friedrich Wilhelm (29 Δεκεμβρίου 1909 - 6 Ιουνίου 1940) από τον Οίκο του Γκλύξμπουργκ ήταν πρίγκιπας του Σλέσβιχ-Χόλσταϊν-Σόντερμπουργκ-Γκλύξμπουργκ.
Βιογραφία
Ήταν ο πρωτότοκος γιος του Αλβέρτου, πρίγκιπα του Σλέσβιχ-Χόλσταϊν-Σόντερμπουργκ-Γκλύξμπουργκ και της Όρτρουντ, κόρης του Καρόλου, κόμη του Ίζενμπουργκ & Μπύντινγκεν.
Ο Φρειδερίκος Γουλιέλμος Αύγουστος Φερδινάνδος Αλέξανδρος Κάρολος Εδουάρδος Ερνέστος Γουσταύος γεννήθηκε στη Φραγκφούρτη της Έσσης. Νεότερος αδελφός του ήταν ο Φρειδερίκος Φερδινάνδος.
Το 1940 σκοτώθηκε στον Β΄ Παγκόσμιο Πόλεμο στο Τριρ της Γερμανίας σε ηλικία 31 ετών. Το επόμενο έτος σκοτώθηκε, επίσης σε μάχη, ο άλλος αδελφός του Ιωάννης Γεώργιος σε ηλικία 30 ετών. Ο Φρειδερίκος Γουλιέλμος και ο Ιωάννης Γεώργιος ήταν άγαμοι.
Παραπομπές
Κατηγορία:Οίκος του Γκλύξμπουργκ
Μπακολέτ
Εξωτερικοί σύνδεσμοι
Κατηγορία:Πόλεις της Γρενάδας
Φίλιππ Φουρτβένγκλερ
Ο Φρίντριχ Πίους Φίλιππ Φουρτβέγκλερ (γερμ. Friedrich Pius Philipp Furtwängler, 1869 - 1940) ήταν σημαντικός γερμανός θεωρητικός μαθηματικός.
Βιογραφία
Γεννήθηκε στις (21 Απριλίου 1869 στο Έλτζε (Elze). Παπούς του ήταν ο οργανοκατασκευαστής (εκκλησιαστικό όργανο) Φίλιππ Φουρτβένγκλερ. Σπούδασε στο Γκαίτινγκεν και αναγορεύτηκε διδάκτωρ το 1896. Το 1899 διορίστηκε βοηθός στο γεωδαιτικό ινστιτούτο Πότσνταμ, το 1904 καθηγητής στο πανεπιστήμιο της Βόννης, το 1907 στο Άαχεν και το 1910 ξανά στην Βόννη. Τελικά διορίστηκε καθηγητής στο πανεπιστήμιο της Βιέννης, όπου παρέμεινε ως το 1938. Λόγω αναπηρίας έπρεπε να τον μεταφέρουν στην αίθουσα διδασκαλίας, όπου δίδασκε καθισμένος σε αναπηρική καρέκλα. Μεταξύ των πολυάριθμων μαθητών του συγκαταλέγεται και ο Κουρτ Γκαίντελ. Ιδιαίτερα γνωστός έγινε για την εργασία του Beweis des Hauptidealsatzes für Klassenkörper algebraischer Zahlkörper. Απεβίωσε στις 19 Μαΐου 1940 στην Βιέννη.